ddrg/super_eurlex huggingface dataset:
Spoločenstvo vykoná v rámci svojich právomocí opatrenia hospodárskej, finančnej a technickej spolupráce s tretími krajinami. Takéto opatrenia sú doplnkovými k opatreniam vykonávaným členskými štátmi a sú v súlade s rozvojovou politikou Spoločenstva. (článok 181a)

Ciele Poskytnúť EÚ pomoc: i) na obnovu, návrat utečencov a vysídlených osôb; ii) propagovať náležité fungovanie správy, silnejšie postavenie inštitúcií a zákona; iii) podporovať rozvoj trhovej ekonomiky a investícií do základnej fyzickej infraštruktúry a opatrenia týkajúce sa životného prostredia; iv) podporovať spoločenský rozvoj a konsolidovať občiansku spoločnosť.

Uplatnenie Agentúra riadi základné programy pomoci v Srbsku a Čiernej Hore (Republika Srbsko, Kosovo a Republika Čierna Hora) a v Bývalej juhoslovanskej republike Macedónsko. Príjemcami pomoci sú štáty, orgány pod správou OSN, federálne, regionálne a miestne orgány, verejné a poloverejné orgány, obe zložky priemyslu, organizácie na podporu obchodu, družstvá, spoločné podniky, charity, nadácie a mimovládne organizácie.

Úlohy — informovať Komisiu o prioritných potrebách, — pripravovať programy pre obnovu a návrat utečencov a vysídlených osôb, — podniknúť všetky možné kroky na uskutočnenie pomoci EÚ.

Správna rada: pozostáva z jedného zástupcu každého členského štátu, dvoch zástupcov Komisie a pozorovateľa z Európskej investičnej banky. Riaditeľ: vymenovaný správnou radou na návrh Komisie. Operačné strediská v Belehrade, Prištine, Podgorici a Skopje s vysokým stupňom samostatnosti riadenia. Vonkajšia kontrola: Európsky dvor audítorov. Orgán udeľujúci absolutórium: Parlament na odporúčanie Rady.

Konečný rozpočet: 268,8 mil. EUR (318,9 mil. EUR) vrátane dotácie Spoločenstva. Stav zamestnancov k 31. decembru 2006: 108 (114) pracovných miest pre dočasných zamestnancov uvedených v pláne pracovných miest, z toho obsadených dočasných pracovných miest: 90 (88) Ostatné pracovné miesta: Miestni zamestnanci: 164 (170), z toho obsadených pracovných miest: 157 (162) Zmluvní zamestnanci: 29 (28), z toho obsadených pracovných miest: 26 (26) Zamestnanci spolu: 273 (276), z toho pridelených na nasledujúce pracovné úlohy: prevádzkové úlohy: 171 (169) administratívne úlohy: 102 (107)
Politika Spoločenstva v oblasti životného prostredia prispieva k udržiavaniu, ochrane a zlepšovaniu kvality životného prostredia; ochrane ľudského zdravia; rozvážnemu a racionálnemu využívaniu prírodných zdrojov a podpore opatrení na medzinárodnej úrovni pri riešení regionálnych alebo celosvetových problémov životného prostredia. (článok 174 ods. 1)

Ciele Európska únia v rámci stratégie udržateľného rozvoja prijala opatrenia zamerané na podporu a vývoj obnoviteľnej energie a energetickej účinnosti. Cieľom je vyváženým spôsobom prispieť k bezpečnosti dodávok energie, ku konkurencieschopnosti a k ochrane životného prostredia. Oblasťami činnosti sú vývoj obnoviteľnej energie a energetickej účinnosti, aj v sektore dopravy, a ich podpora v rozvojových krajinách. Medzi tieto opatrenia patrí viacročný program činností v oblasti energetiky: Inteligentná energia – Európa (IEE) na obdobie 2003 – 2006 (rozhodnutie Európskeho parlamentu a Rady č. 1230/2003/ES z 26. júna 2003). Agentúra v rámci tohto programu vykonáva úlohy súvisiace s podpornými programami Spoločenstva okrem vyhodnotenia programov, monitorovania právnych predpisov, strategických štúdií alebo iných opatrení, ktoré spadajú výlučne do právomoci Komisie.

Úlohy V súvislosti s implementáciou programu Spoločenstva IEE 1: — riadiť všetky fázy obdobia programu, — prijať právne úkony v súvislosti s plnením rozpočtu, a ak bol splnomocnený Komisiou, vykonávať všetky opatrenia potrebné na riadenie programu Spoločenstva, najmä tie, ktoré súvisia so zadanými zmluvami a dotáciami, — zhromažďovať, analyzovať a predávať ostatné informácie potrebné na vykonávanie programu Spoločenstva Komisii.

1. Riadiaci výbor pozostáva z piatich členov vymenovaných Európskou komisiou. Prijíma ročný plán práce agentúry po schválení Komisiou. Okrem toho prijíma administratívny rozpočet agentúry a výročnú správu o činnosti. 2. Riaditeľ vymenovaný Komisiou. 3. Vonkajšia kontrola Európsky dvor audítorov. 4. Orgán udeľujúci absolutórium Parlament na odporúčanie Rady.

Konečný rozpočet A) 53,2 mil. EUR (100 % všeobecný rozpočet Európskej únie) na rozpočet programu IEE 1, ktorý agentúra implementuje v rámci zodpovednosti Komisie; B) 5,2 mil. EUR (dotácia Spoločenstva – 100 %) na administratívny rozpočet, ktorý agentúra plní samostatne. Stav zamestnancov k 31. decembru 2006 16 pracovných miest pre dočasných zamestnancov uvedených v pláne pracovných miest z toho obsadených dočasných pracovných miest: 16 ostatných pracovných miest: zmluvní zamestnanci: 30 plánovaných pracovných miest, z ktorých bolo obsadených 25. Celkový stav zamestnancov k 31. decembru 2006: 41 z toho pridelených na nasledujúce pracovné úlohy: — prevádzkové úlohy: 31 — administratívne úlohy: 10
„Spoločenstvo a členské štáty, rešpektujúc základné sociálne práva … majú za cieľ … zlepšovať životné a pracovné podmienky, … Spoločenstvo podporuje a dopĺňa činnosti členských štátov v týchto oblastiach; … b) pracovné podmienky; c) sociálne zabezpečenie a sociálna ochrana pracovníkov; d) ochrana pracovníkov pri skončení pracovnej zmluvy; e) informovanosť a porady s pracovníkmi; f) zastupovanie a kolektívna ochrana záujmov pracujúcich a zamestnávateľov vrátane spolurozhodovania; g) podmienky zamestnávania štátnych príslušníkov tretích krajín; h) integrácia osôb vylúčených z trhu práce; i) rovnosť medzi mužmi a ženami…“ (články 136 a 137 Zmluvy o ES)

Ciele: Cieľom nadácie je prispievať k vytváraniu lepších životných a pracovných podmienok prostredníctvom zvyšovania a rozširovania vedomostí, ktoré môžu podporiť tento vývoj. Nadácia sa zaoberá predovšetkým týmito otázkami: — postavenie pracujúceho človeka, — organizácia práce, a najmä opis pracovného miesta, — problémy špecifické pre určité kategórie pracovníkov, — dlhodobé aspekty zlepšovania životného prostredia, — priestorové a časové rozloženie ľudských činností.

Úlohy — podporovať výmenu informácií a skúseností v týchto oblastiach, — uľahčovať kontakt medzi univerzitami, študijnými a výskumnými ústavmi, štátnymi orgánmi, organizáciami hospodárskeho a sociálneho života, — zúčastňovať sa na štúdiu alebo uzatvárať študijné zmluvy a zabezpečovať pomoc pri pilotných projektoch, — spolupracovať čo najužšie so špecializovanými inštitúciami v členských štátoch a na medzinárodnej úrovni.

1. Správna rada — z každého členského štátu jeden zástupca vlády, jeden zástupca organizácie zamestnávateľov a jeden zástupca zamestnancov, — traja zástupcovia Komisie 2. Predsedníctvo správnej rady — pozostáva z 11 členov; troch členov z jednotlivých sociálnych partnerov a vlád, dvoch z Komisie, — monitoruje plnenie rozhodnutí správnej rady a prijíma opatrenia na zabezpečenie riadneho hospodárenia medzi zasadnutiami správnej rady. 3. Riaditeľ je vymenovaný Komisiou zo zoznamu kandidátov, ktorý predloží správna rada. Plní rozhodnutia správnej rady a predsedníctva správnej rady a riadi nadáciu. 4. Poradné výbory sa skladajú maximálne z troch členov z Komisie, vlád a sociálnych partnerov. Účelom poradných výborov je poskytovať poradenstvo pri realizácii hlavných projektov a hodnotení výsledkov. 5. Vonkajšia kontrola Dvor audítorov. 6. Absolutórium udeľuje Európsky parlament na odporúčanie Rady.

Konečný rozpočet na rok 2006: 19,8 mil. EUR (19,3) vrátane dotácie Spoločenstva: 98,9 % (98,8 %) Stav zamestnancov k decembru 2006: 94 (94) pracovných miest uvedených v pláne pracovných miest, z toho obsadených pracovných miest: 89 (82) ostatných zamestnancov (dočasne pridelení národní experti a zamestnanci pracovnej agentúry): 1 (12) zmluvných zamestnancov: 9 (3) Zamestnanci spolu: 99 (94) z toho pridelených na nasledujúce úlohy: — prevádzkové úlohy: 58 (54) — administratívne úlohy: 32 (32) — zmiešané úlohy: 4 (5)
Článok 37 Zmluvy o založení Európskeho spoločenstva. V článku 28 nariadenia Rady (ES) č. 2371/2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu sa požaduje, aby členské štáty zabezpečili účinnú kontrolu, inšpekciu a presadzovanie dodržiavania pravidiel spoločnej politiky v oblasti rybolovu a aby s týmto cieľom spolupracovali medzi sebou a s tretími krajinami. Nariadenie Rady (ES) č. 768/2005 o zriadení Agentúry pre kontrolu rybného hospodárstva Spoločenstva a o zmene a doplnení nariadenia (EHS) č. 2847/93, ktorým sa zriaďuje kontrolný systém spoločnej politiky rybolovu.

Ciele Týmto nariadením sa zriaďuje Agentúra pre kontrolu rybného hospodárstva Spoločenstva, ktorej cieľom je organizovať prevádzkovú koordináciu kontrolných a inšpekčných činností členských štátov v rybnom hospodárstve a pomáhať im pri spolupráci zameranej na dosahovanie súladu so spoločnou politikou v oblasti rybného hospodárstva, aby sa zabezpečilo jej účinné a jednotné uplatňovanie.

Poslanie a úlohy Poslanie i) Koordinovať kontrolu a inšpekciu zo strany členských štátov, ktorá súvisí so záväzkami Spoločenstva v oblasti inšpekcie a kontroly. ii) Koordinovať nasadzovanie vnútroštátnych prostriedkov kontroly a inšpekcie, ktoré združujú dotknuté členské štáty. iii) Pomáhať členským štátom pri oznamovaní informácií o rybolovných činnostiach a kontrolných a inšpekčných činnostiach. iv) Pomáhať členským štátom plniť úlohy a záväzky podľa pravidiel spoločnej politiky v oblasti rybného hospodárstva. v) Pomáhať členským štátom a Komisii pri harmonizovanom uplatňovaní spoločnej politiky v oblasti rybného hospodárstva v Spoločenstve. vi) Prispievať k práci členských štátov a Komisie v oblasti výskumu a rozvoja kontrolných a inšpekčných techník. vii) Prispievať ku koordinácii odbornej prípravy inšpektorov a výmeny skúseností medzi členskými štátmi. viii) Koordinovať činnosti boja proti nezákonnému, nenahlásenému a neregulovanému rybolovu v súlade s pravidlami Spoločenstva.

1. Správna rada je zložená zo zástupcov z každého členského štátu a šiestich zástupcov Komisie. 2. Výkonný riaditeľ je menovaný správnou radou zo zoznamu minimálne dvoch uchádzačov navrhnutých Komisiou. 3. Vonkajší audit Dvor audítorov 4. Orgán udeľujúci ablolutórium Parlament po odporúčaní Rady

Konečný rozpočet: 5 mil. EUR Zdroje, ktoré mala agentúra k dispozícii po získaní finančnej nezávislosti: 2,2 mil. EUR Plán pracovných miest na rok 2007: 38 zamestnancov Stav zamestnancov k 31. decembru 2007: 17 dočasných zamestnancov (nábor zamestnancov sa spomalil pre očakávané premiestnenie sídla do Viga na začiatku roku 2008) Ostatné pracovné miesta: 8 zmluvných zamestnancov
Pri stanovení a uskutočňovaní všetkých politík a činností Spoločenstva sa zabezpečí vysoká úroveň ochrany ľudského zdravia. Činnosti Spoločenstva, ktoré dopĺňajú vnútroštátne politiky, sa zameriavajú na zlepšenie verejného zdravia, prevenciu ľudských chorôb a ochorení a odstraňovanie zdrojov nebezpečenstva pre zdravie ľudí. Takéto postupy zahŕňajú boj proti najzávažnejším chorobám podporou výskumu ich príčin, prenosu a prevencie, ako aj zdravotnícke informácie a osvetu. (článok 152 Zmluvy o ES)

Ciele Posilniť obranyschopnosť Európy proti infekčným chorobám a konkrétne identifikovať, hodnotiť a informovať o existujúcich a vznikajúcich hrozbách nákazlivých chorôb pre ľudské zdravie. Centrum teda prevádzkuje vyhranené monitorovacie siete, poskytuje vedecké stanoviská, prevádzkuje systémy včasného varovania a reakcie a poskytuje vedeckú a technickú pomoc a odbornú prípravu.

Úlohy — prevádzkovať vyhranené siete na monitorovanie chorôb a zlepšiť činnosti súvisiace s vytváraním sietí. Osobitnou úlohou centra je zber, overovanie, analýza a šírenie informácií, — poskytovať smerodajné odborné poradenstvo a vedecké stanoviská a vypracúvať štúdie o nákazlivých chorobách, — prevádzkovať systémy včasného varovania a reakcie. Vytvárať postupy na zisťovanie hrozieb pre zdravie, — posilniť schopnosť členských štátov plánovať prípravu a vzdelávať, — informovať širokú verejnosť a zainteresované strany o svojej práci.

1. Správna rada Jeden člen z každého členského štátu, dvaja členovia z Európskeho parlamentu a traja zástupcovia Komisie. Správna rada prijíma ročný program centra a rozpočet a monitoruje ich plnenie. 2. Riaditeľ Menovaný správnou radou zo zoznamu kandidátov navrhnutých Komisiou. 3. Poradné fórum Zástupca z každého členského štátu a traja nehlasujúci zástupcovia Komisie. Fórum má zabezpečiť vedeckú odbornosť práce a nezávislosť činností a stanovísk centra. 4. Vonkajšia kontrola Dvor audítorov. 5. Orgán udeľujúci absolutórium Európsky parlament na odporúčanie Rady.

Konečný rozpočet na rok 2007 28,9 (17,1) mil. EUR vrátane dotácie Spoločenstva 98 % a 2 % prostriedky EZVO Stav zamestnancov Počet pracovných miest v pláne pracovných miest: 90 (50) Obsadené pracovné miesta: 80 (48) +42 (36) ostatných pracovných miest Zamestnanci spolu: 122 (84) Rozdelenie úloh: — prevádzkové úlohy: 75 (49) — administratívne úlohy:47 (35)
7.

V dôsledku niekoľkoročného charakteru programov CARDS, by agentúra mohla na konci roka 2007 ešte stále realizovať záväzky a platby v rámci ročných programov na roky 2004, 2005 a 2006. Konečný termín na pridelenie prostriedkov je rok 2009 a pre realizovanie platieb je to rok 2010. Tieto tri programy dosiahli výšku 1,8 mld. EUR. Zostáva ešte 163 miliónov EUR, ktoré sú určené na pridelenie v rámci plnenia záväzkov (9 %) a celková suma určená na vyplatenie je 453 miliónov EUR (25 %), čo tri roky pred ukončením programov CARDS predstavuje veľmi vysokú mieru implementácie. Dvor audítorov vyzdvihol činnosť agentúry vo svojej osobitnej správe č. 5/2007 (Ú. v. EÚ C 285, 27.11.2007, s. 1).
8.

Preplatenie DPH za rozpočtový rok 2007 vo výške 376 611 EUR, ktorá spĺňa podmienky na vrátenie, nebolo do konca roka nárokované. Žiadosti o vrátenie DPH by sa mali predkladať príležitostne počas roka. Táto skutočnosť je v rozpore so zásadou riadneho finančného hospodárenia.
8.

Pri plánovaní plánov počtu pracovných miest a výberových konaní do budúcnosti sa systematicky berú do úvahy ďalšie projekty automatizácie procesov a prípadné externé zadávanie úloh. Nárast rozpočtu na služby v oblasti IT je výsledkom značného rozšírenia informačných systémov buď z dôvodu nových úloh (Madridský protokol, dizajny Spoločenstva, obnovenia), alebo z dôvodu uplatňovania stratégie elektronického podnikania (e-business) a prepracovávaním našich interných systémov riadenia ochranných známok, ako aj významnými investíciami do bezpečnosti IT (zabezpečenie nepretržitej prevádzky). Interná metodika už predpokladá vykonanie analýzy nákladov a prínosov pri každom projekte IT. Podobná metodika sa bude uplatňovať pri externom zadávaní úloh.
11.

Keďže rozvoj do konca júna 2008 nepreukázal žiadne zlepšenia v celkovom počte ohlásených výnimiek, bol vypracovaný akčný plán; tento akčný plán je zameraný na zlepšenie situácie prostredníctvom napr. stanovenia konečnej lehoty pre členské štáty na doručenie odhadu rozpočtu na svoje spolufinancovanie v záujme stanovenia konečnej sumy pre granty s cieľom zabrániť podpisovaniu ex post. Medzi ďalšie plánované opatrenia patrí zriadenie systému na monitorovanie záväzkov pre projektových manažérov a prípadne používanie nástroja podporovaného IT.
„Spoločenstvo vykoná v rámci svojich právomocí opatrenia hospodárskej, finančnej a technickej spolupráce s tretími krajinami. Takéto opatrenia sú doplnkovými opatreniami k opatreniam členských štátov a sú v súlade s rozvojovou politikou Spoločenstva“. (článok 181a Zmluvy o ES)

Ciele — prispievať k vytváraniu systémov odborného vzdelávania v krajinách strednej a východnej Európy a Spoločenstve nezávislých štátov bývalého Sovietskeho zväzu, ktoré čerpajú výhody z programu na podporu ekonomickej reformy a obnovy území a tretích krajín Stredomoria, ktoré čerpajú výhody z finančných a technických sprievodných opatrení týkajúcich sa reformy ich hospodárskych a sociálnych štruktúr, — podporovať koordináciu pomoci poskytovanej oprávneným krajinám.

Úlohy V súlade so všeobecnými pokynmi stanovenými Spoločenstvom nadácia pracuje v oblasti odborného vzdelávania, vrátane profesionálneho, úvodného a celoživotného vzdelávania a rekvalifikácie mladých ľudí a dospelých a plní tieto úlohy: — poskytovať pomoc pri definovaní potrieb a priorít odborného vzdelávania realizáciou opatrení technickej pomoci v oblasti odborného vzdelávania a prostredníctvom spolupráce s vhodnými určenými orgánmi v oprávnených krajinách, — pôsobiť ako referenčné stredisko, ktoré poskytuje Spoločenstvu, jej členským štátom a príslušným nečlenským štátom informácie o prebiehajúcich iniciatívach a budúcich potrebách v oblasti odborného vzdelávania, a poskytovať rámec pre sprostredkovanie ponúk pomoci.

1. Správna rada — jeden zástupca z každého členského štátu, — traja zástupcovia z Komisie, — predsedá jej Komisia. 2. Riaditeľ — vymenovaný správnou radou na návrh Komisie. 3. Poradné fórum — vymenované správnou radou, — dvaja odborníci z každého členského štátu, — dvaja odborníci z každého oprávneného štátu, — dvaja odborníci spomedzi sociálnych partnerov na európskej úrovni. 4. Vonkajšia kontrola Dvor audítorov 5. Vnútorná kontrola Oddelenie vnútorného auditu Komisie 6. Orgán udeľujúci absolutórium Parlament na odporúčanie Rady.

Konečný rozpočet 21,1 (26,5) mil. EUR z toho dotácia Komisie 19,7 (19,5) a finančné prostriedky iných orgánov vo forme pripísaných príjmov 1,4 (7,0) mil. EUR. Túto sumu vo výške 1,4 mil. EUR tvorí: — 0,3 mil. EUR z talianskeho ministerstva zahraničných vecí, — 0,9 mil. EUR z GR EAC (Tempus), — 0,2 mil. EUR z prekladateľského strediska. Stav zamestnancov k31. decembru 2007 — 100 (105) dočasných pracovných miest v pláne pracovných miest z toho 91 (94) pracovných miest je obsadených, — 40 (32) ostatných zamestnancov (pomocní zamestnanci, miestni zamestnanci, zmluvní zamestnanci). Zamestnanci spolu : 131 (126) z toho pridelených na nasledujúce úlohy: — prevádzkové úlohy: 72 (73), — administratívne úlohy: 40 (34), — zmiešané úlohy: 19 (19).
1.

Stratégia kontroly by sa mala vypracovať a zaviesť do konca roku 2007. Dvor audítorov už naznačil, že by mala obsahovať jasné a jednotné ciele, zabezpečiť koordináciu a mali by sa v nej stanoviť druh a intenzita kontroly. To by malo nevyhnutne zahŕňať nastolenie rovnováhy medzi nákladmi na rôzne kontroly a súvisiacimi výhodami, pričom by sa malo zohľadniť prijateľné riziko chýb v príslušných transakciách. Stratégia kontroly by mala zahŕňať vhodne štruktúrovanú a zdokumentovanú analýzu rizika, ktorá formálne zahŕňa delegácie tak, aby sa na kontrole plne podieľali. [výročná správa za rozpočtový rok 2006, bod 54 písm. a]

Úrad EuropeAid formalizoval svoju celkovú stratégiu kontroly a zahrnul ju do správy generálneho riaditeľa úradu o činnosti. Obsahuje opis procesov kontroly pre jednotlivé spôsoby riadenia. Niektoré dôležité prvky stratégie kontroly sú však stále nejasné, najmä pokiaľ ide o pokrytie niektorých kontrol, koordináciu predbežných a následných auditov a kľúčové ukazovatele na podporu celkového uistenia, ktoré poskytujú generálni riaditelia.

Stratégia kontroly úradu EuropeAid by mala zahŕňať kľúčové ukazovatele na podporu miery uistenia, ktorú má poskytnúť generálny riaditeľ, pokrytie niektorých kontrol, koordináciu predbežných a následných auditov, ako aj potrebné ľudské zdroje. [výročná správa za rozpočtový rok 2007, bod 55 písm. a]
Spoločenstvo prispieva k rozvoju kvalitného vzdelávania. (článok 149 ods.1 Zmluvy o ES) Spoločenstvo uskutočňuje politiku odborného vzdelávania. (článok 150 ods.1 Zmluvy o ES) Spoločenstvo prispieva k rozkvetu kultúr členských štátov. (článok 151 ods.1 Zmluvy o ES) Spoločenstvo a členské štáty zabezpečia podmienky potrebné na existenciu konkurencieschopnosti priemyslu Spoločenstva. (článok 157 ods. 1 Zmluvy o ES)

Ciele Na podporu vzdelávania, odborného vzdelávania, audiovizuálneho sektora, kultúry, mládeže a aktívneho občianstva v Európskej únii sa prijali mnohé opatrenia v rámci politiky vzdelávania, kultúry a priemyslu. Hlavnými cieľmi týchto opatrení je posilnenie sociálnej súdržnosti a prispenie ku konkurencieschopnosti, hospodárskemu rastu a užšiemu spojeniu národov Európy. Medzi tieto opatrenia patria rozličné programy Spoločenstva. Agentúra je zodpovedná za riadenie niektorých častí týchto programov (napr. Lifelong learning, Culture, Youth in Action, Europe for Citizens, Media, Erasmus Mundus, External Cooperation Windows). V tejto súvislosti implementuje pomoc Spoločenstva, okrem hodnotenia programov, strategických štúdií a ostatných úloh, ktoré si vyžadujú právomoc prevádzať politické voľby.

Úlohy — Riadiť špecifické projekty počas ich trvania v kontexte implementácie programov Spoločenstva. — Prijímať nástroje na implementáciu rozpočtu pre príjmy i výdavky a na základe poverenia Komisie vykonávať operácie potrebné na riadenie programov Spoločenstva, a najmä také operácie, ktoré súvisia s prideľovaním grantov a zákaziek. — Zhromažďovať, analyzovať a poskytovať Komisii všetky informácie potrebné na usmerňovanie implementácie programov Spoločenstva. — Na úrovni Spoločenstva implementovať informačnú sieť o vzdelávaní v Európe (Eurydice) a v rámci tejto úlohy zbierať, analyzovať a rozširovať informácie a vypracúvať štúdie a publikácie.

1. Riadiaci výbor Tvoria ho piati členovia menovaní Európskou komisiou. Výbor prijíma ročný plán práce agentúry po schválení Európskou komisiou. Prijíma administratívny rozpočet agentúry a jej ročnú správu o činnosti. 2. Riaditeľ menovaný Európskou komisiou. 3. Vonkajšia kontrola Európsky dvor audítorov. 4. Orgán udeľujúci absolutórium Európsky parlament na odporúčanie Rady.

Konečný rozpočet na rok 2007 1. Prevádzkový rozpočet: 406 (310,2) mil. EUR na riadenie programov Spoločenstva a projektov delegovaných na výkonnú agentúru a realizovaných agentúrou v rámci zodpovednosti Komisie. 2. Administratívny rozpočet: 36 (29,2) mil. EUR na prevádzkovanie agentúry ako nezávislého orgánu (99,9 % dotácia zapísaná do všeobecného rozpočtu Európskych spoločenstiev +0,1 % z ERF). Stav zamestnancov k 31. decembru 2007 1. Dočasní zamestnanci 83 (75) pracovných miest pre dočasných zamestnancov, z toho obsadené pracovné miesta: 69 (64). Podiel dočasných zamestnancov: 25 % 2. Zmluvní zamestnanci: 252 (221) zmluvných zamestnancov, z toho obsadené pracovné miesta: 232 (214). Podiel zmluvných zamestnancov: 75 % 3. Zamestnanci spolu: 301 (278) 4. Rozdelenie úloh: — prevádzkové činnosti: 242 (227), — administratívne činnosti: 57 (49), — zmiešané úlohy: 2 (2).
7.

S cieľom získať vyšší úrok ako na bežnom sporiacom účte zakúpil úrad akcie v investičných fondoch na 3 až 6 mesiacov v hodnote od 2 do 10 mil. EUR (4). Vo februári 2007 ďalej úrad investoval 5 mil. EUR do dvojročného investičného fondu. Pred investovaním do takýchto finančných nástrojov je potrebné, aby úrad prijal politiku správy pokladnice.
7.

Uvedené doplnkové rozpočtové prostriedky boli vložené do rozpočtu EMCDDA na rok 2007 prostredníctvom opravného a doplňujúceho rozpočtu, ktorý EMCDDA prijalo 23. októbra 2007. Tieto rozpočtové prostriedky boli určené na riešenie dodatočných potrieb, ktoré sa nedali predvídať pri schvaľovaní počiatočného rozpočtu na rok 2007 (december 2006). Tieto potreby záviseli od niektorých faktorov/udalostí, ktoré boli známe až v priebehu tretieho štvrťroka 2007, a to harmonogram sťahovania EMCDDA do nových priestorov a s tým spojené technické požiadavky IT. Avšak v súlade so stanoviskom, ktoré vyjadril Dvor audítorov, sa EMCDDA plne zaväzuje pokračovať vo svojej nepretržitej snahe v čo najväčšej miere predvídať a plánovať svoje rozpočtové potreby.